# Dinastia Hồ

* Història del Vietnam
* 2879–258
* Dinastia Hồng Bàng
* 257–207
* Dinastia Thục
* 207–111
* Dinastia Triệu
* 111–40
* 1a dominació xinesa
* 40–43
* Germanes Trung
* 43–544
* 2a dominació xinesa
* 544–602
* Dinastia Lý anterior
* 602–938
* 3a dominació xinesa
* 939–967
* Dinastia Ngô
* 968–980
* Dinastia Đinh
* 980–1009
* Dinastia Lê anterior
* 1009–1225
* Dinastia Lý posterior
* 1225–1400
* Dinastia Trần
* 1400–1407
* Dinastia Hồ
* 1407–1427
* 4a dominació xinesa
* 1428–1788
* Dinastia Lê posterior
* 1527–1592
* • Dinastia Mạc
* 1545–1787
* • Senyors Trịnh
* 1558–1777
* • Senyors Nguyễn
* 1778–1802
* Dinastia Tây Sơn
* 1802–1945
* Dinastia Nguyễn
* 1858–1945
* • Imperialisme francès
* 1945–1976
* República del Vietnam / República Democràtica del Vietnam
* 1976-act.
* República Socialista del Vietnam |
La dinastia Hồ (Nhà Hồ) va ser una dinastia imperial que va governar Vietnam durant set anys, durant el regnat dels emperadors Hồ Quý Ly (1400 a 1401) i del seu segon fill Hồ Hán Thương (1401 a 1407).
Degut a la forma com van arribar al poder, la breu durada de la dinastia i que durant el seu govern el país va caure sota el domini de la Xina, la historiografia vietnamita tendeix a valorar la família molt negativament. La ciutadella que van construir, però, ha estat declarada Patrimoni de la Humanitat per la UNESCO.

## Ascens al poder de Hồ Quý Ly

Els darrers anys de regnat de la dinastia Trần van ser períodes de molta inestabilitat, i en aquest context Hồ Quý Ly va progressar a la cort imperial. Va distingir-se en una campanya contra el regne de Txampa, i va aconseguir casar-se amb una germana de l'emperador Trần Duệ Tông. En menys de vint anys va progressar enmig de les intrigues de la cort i mentre els seus rivals queien assassinats, ell va aconseguir els càrrecs més alts de l'imperi (general/protector/regent) l'any 1399.
Per facilitar el cop d'estat, Hồ Quý Ly va fer construir una nova campital anomenada Tây Đô ("Capital de l'Oest") i quan l'emperador Trần Thuận Tông s'hi va traslladar el va fer presoner i el va obligar a cedir el tron al príncep An, de només tres anys. Trần Thuận Tông va ser executat poc després, i al cap d'un any el príncep An va ser deposat i Hồ Quý Ly es va declarar emperador.
Hồ Quý Ly va canviar el nom del país de Đại Việt a Đại Ngu (大 虞). Seguint la tradició de l'anterior dinastia va abdicar en vida, l'any 1401, deixant el tron al seu segon fill Hồ Hán Thương.

## Regnat de Hồ Hán Thương

L'any 1402 i sota les ordres del general Đỗ Mãn, es va realitzar una nova incursió contra Txampa, obligant Indravarman VI a cedir Chiem Dong i Co Luy (actuals Quang Nam i Quang Ngai), i en 1403 una nova incursió no va aconseguir capturar la capital Vijaya i els Hồ es van retirar.
El 1406 Yongle, l'emperador Ming de la Xina, va enviar els marquesos Zhang Fu i Mu Sheng a envaïr Vietnam. La caiguda de la fortalesa de Da Bang i les derrotes a Moc Pham Giang i a Ham Tu van precipitar la caiguda de la dinastia Hồ l'any 1407. A la batalla de Ham Tu la família imperial va ser capturada, i els Ming els va exiliar a Guangxi. Hồ Quý Ly va servir els xinesos com a soldat i guardaespatlles fins a la seva mort. Dai Ngu fou incorporat a l'Imperi com a província de Jiaozhi, i Txampa recuperà Chiem Dong i Co Luy.

## Referències

* ↑ Andrew David Hardy, Mauro Cucarzi, Patrizia Zolese. Champa and the Archaeology of Mỹ Sơn (Vietnam) (en anglès). NUS Press, 2009, p. 69. ISBN 9789971694517.
* ↑ Yuriko Kikuchi. A History of Maritime Trade in Northern Vietnam, 12th to 18th Centuries (en anglès). Springer Nature Singapore, 2021, p. 146. ISBN 9789811646331.

## Enllaços externs

* (anglès)Vietnam Dynasties Arxivat 2013-11-13 a Wayback Machine.